Գրեհեմ Գրին, (անգլ.՝ Graham Greene, 1904 թ. հոկտեմբերի 2, Լոնդոն - 1991 թ. ապրիլի 3, Վևե, Շվեյցարիա), անգլիացի գրող։ Սովորել է Օքսֆորդի համալսարանում։ Գրեհեմի սոցիալ-հոգեբանական վեպերից հայտնի են «Մարդը ներքուստ» (1929), «Ինձ ստեղծել է Անգլիան» (1935), «Իշխանություն և փառք» (1940), «Խաղաղ ամերիկացին» (1955, հայերեն հրատարակություն 1963), «Կոմեդիանտներ» (հայերեն հրատարակություն՝ 1985)։ Գրել է նաև արկածային վեպեր և պատմվածքներ՝ «Ստամբուլ մեկնող գնացքը» (1932), «Վախի մինիստրություն» (1943)։